**ÅRSMØTE SALTDAL ELVEEIERLAG**

Nordnes 30.03.2017 kl 18.00

Årsmøtet gjennomføres i hht vedtektene §8. Det bemerkes at det kun kan gjøres vedtak i saker nevnt i innkallingen.

**Saksliste**

1. Valg av møteleder
2. Valg av sekretær for føring av protokoll
3. Valg av to personer som sammen med leder skal underskrive protokoll
4. Styrets årsmelding
5. Regnskap og budsjett
6. Valg
7. Innkomne saker
8. Fiskeregler 2017

**Innkomne saker:**

1. Søknad fra Os & Børå grunneierlag. Støtte til renovering av Børå bro.
2. Sak fra styret. Vedtektsendring §8, innkalling og kunngjøring av årsmøtet.
3. Sak fra styret. Endring vedrørende gratis fiskekort/frikort til styremedlemmer.

**Innkomne saker - sak 1. Fra Os & Børå grunneierlag.**

Økonomisk støtte til renovering av bru.

Søknad fra Os & Børå grunneierlag om økonomisk støtte til renovering av Børå bro. Det søkes om kr 14 000,- fra SEL. Prosjektet har en total kostnadsramme på kr 320 000,- Os & Børå grunneierlag har fått støtte fra flere hold til prosjektet. Brua brukes av fiskere og turgåere. Os & Børå grunneierlag bruker i overkant av kr 50 000,- fra egen kasse. Styret stiller seg positive til å bidra med økonomisk støtte til prosjekter i og ved elva.

Vedlegg: Søknad og budsjett fra Os & Børå grunneierlag.

**Styrets forslag til vedtak:**

SEL innvilger søknaden om økonomisk støtte til renovering av bru. Styret kan utbetale omsøkte beløp på kr 14 000,-

**Innkomne saker - sak 2. Fra styret.**

Vedtektsendring §8

Styret ønsker å modernisere måten innkalling til årsmøtet skjer på. Det er §8 i vedtektene som legger føringer for hvordan dette skal gjennomføres. §8 sier at innkalling skal skje pr brev/e-post til gårdsrepresentantene. Gårdsrepresentantene skal videre kunngjøre innkallingen på de respektive gårdene. I tillegg skal innkalling kunngjøres i to aviser og på nettsiden. Styret ser at ordningen med gårdrepresentant fungerer på enkelte gårder, mens det på andre gårder er heller dårlig oppfølging. Styret er av den oppfatning at kunngjøring via nettsiden og aviser bør være tilstrekkelig for at medlemmene skal være informert.

§8 slik den står i dag:

**§ 8. Årsmøtet.**

Årsmøtet holdes innen 31. mars hvert år. Bare medlemmer har stemmerett på årsmøtet (J.fr. $ 4). Et medlem kan møte med skriftlig fullmakt for ett annet medlem, men ikke for flere. Årsmøtet innkalles av styret. Saker som medlemmene ønsker behandlet på årsmøtet må være kommet inn til styret innen 1. februar. Innkallingen til årsmøtet skal skje skriftlig, eller på epost til gårdsrepresentant/soneansvarlig for hver enkelt fiskesone, minst tre uker før møtedag. Sakslista skal legges ved innkallingen. Gårdsrepresentanten har ansvar for at innkallingen til årsmøtet blir kunngjort på den enkelte gård, senest 14 dager før årsmøtet. Innkallingen til årsmøtet skal dessuten annonseres på hjemmesida www.saltdalselva.no og i minst to aviser som er mye lest i Saltdal, senest 14 dager før årsmøtet. Årsmøtet kan bare gjøre bindende vedtak i saker som er nevnt i innkallingen. Det skal føres møteprotokoll fra årsmøtet. Årsmøtet skal: 1. Velge møteleder 2. Velge sekretær for føring av årsmøteprotokoll. 3. Velge to personer som sammen med formann skal underskrive protokollen. 4. Behandle styrets årsmelding. 5. Behandle revidert regnskap og neste års budsjett. 6. Avholde nødvendig valg som beskrevet: a. Velge leder for ett år om gangen b. Velge styremedlemmer og varamedlemmer som er på valg. c. Velge to revisorer for to år om gangen. 7. Behandle innkomne saker. 8. Behandle styrets forslag til spesielle regler for utøving av fisket i vassdraget.

**Styrets forslag til vedtektsendring §8:**

**§ 8. Årsmøtet.**

Årsmøtet holdes innen 31. mars hvert år. Bare medlemmer har stemmerett på årsmøtet (J.fr. $ 4). Et medlem kan møte med skriftlig fullmakt for ett annet medlem, men ikke for flere. Årsmøtet innkalles av styret. Saker som medlemmene ønsker behandlet på årsmøtet må være kommet inn til styret innen 1. februar. Innkalling til årsmøtet skal kunngjøres på Saltdal Elveeierlags internettside, samt i to aviser som leses i Saltdal senest 14 dager før årsmøtet skal avholdes. Saksliste skal kunngjøres på internettsiden samtidig som innkallingen. Årsmøtet kan bare gjøre bindende vedtak i saker som er nevnt i innkallingen. Det skal føres møteprotokoll fra årsmøtet. Årsmøtet skal: 1. Velge møteleder 2. Velge sekretær for føring av årsmøteprotokoll. 3. Velge to personer som sammen med formann skal underskrive protokollen. 4. Behandle styrets årsmelding. 5. Behandle revidert regnskap og neste års budsjett. 6. Avholde nødvendig valg som beskrevet: a. Velge leder for ett år om gangen b. Velge styremedlemmer og varamedlemmer som er på valg. c. Velge to revisorer for to år om gangen. 7. Behandle innkomne saker. 8. Behandle styrets forslag til spesielle regler for utøving av fisket i vassdraget.

**Innkomne saker – sak 3. Fra styret.**

Gratis sesongkort/frikort.

For flere år siden ble det fattet et vedtak av årsmøtet som gir styrets medlemmer rett til å løse gratis sesongkort i elva. Motivasjonen bak dette var etter hva styret kan finne ut at det på denne tiden var styret som selv foresto oppsyn i elva, og at man så verdien i at disse var kjente langs elva. Man så også dette som en del av godtgjørelsen for arbeidet. De siste årene har denne ordningen vært lite brukt av styremedlemmene. Det har de siste to årene kun vært løst to frikort.

Det er nå etablert en egen oppsynsgruppe som planlegger og gjennomfører oppsynsarbeidet i samarbeid med styret. Det er styrets oppfatning at det er mere hensiktsmessig at de som er oppsyn har tilgang til frikort, i stedet for styremedlemmene. Det er av stor viktighet at disse er kjente langs elva. Frikort vil også kunne være hele eller deler av godtgjørelsen for arbeidet de gjør.

Styrets forslag til vedtak:

Ordningen med gratis fiskekort/frikort til styremedlemmer avvikles. Styret gis anledning til å utstede gratis fiskekort/frikort til medlemmer av oppsynsgruppen.

Betingelser for gratis fiskekort/frikort:

* Kun medlemmer av oppsynsgruppen kan løse gratis fiskekort/frikort.
* Vedkommende skal delta aktivt i oppsynsgruppen, og utføre oppsyn gjennom sesongen.
* Fiske og oppsyn skal praktiseres adskilt.
* Innehaver av gratis fiskekort/frikort skal ikke være til fortrengsel for andre, betalende fiskere.
* Leder for oppsynsgruppen kan i samråd med styreleder beslutte å inndra fiskekortet ved mislighold.

**Sak 8.**

Fiskeregler.

Styret mener fiskereglene for 2016 har fungert greit. Styret foreslår at fiskereglene for 2016 videreføres i 2017.

**Styrets forslag til vedtak:**

Styret foreslår at gjeldende fiskeregler videreføres for 2017.

Røkland 8/3-2017

Roger Ingvaldsen

Vedlegg:

 ***Os & Børå***

*Grunneierlag.*

Styret i Saltdal Elveeierlag

Deres ref: Styreleder Roger Ingvaldsen Vår ref; B&O/-bh Saltdal den 10.11..2016

Børå bru er i en dårlig stand og en snarlig iverksettelse til reparasjon av hengebrua i Saltdalselvas nederste løp er nært forestående. Broen knytter Sundby til østsiden; Børå, ca. 6 km fra elvas utløp.

Wirer til denne hengebrua er på grunn av korrosjon og slitasje defekt og må snarest erstattes. Bru-wirene var ved installasjon brukte og anskaffet fra Sulitjelma Gruber rundt 1900-tallet.

Brua henger i dag skjevt og vi har derfor sett oss nødt til fysisk stenge broen.

Børå bru ble forøvrig på dugnad, rehabilitert for ca. 20 år siden og er i en relativt god forfatning.

Kostnadsrammen for dette prosjektet er satt til ca. kr. 300 000,- beregnet av en av Saltdals entprenører PK Strøm, som etter hvert er blitt spesialist på denne type renovering.

Rehabilitering må utføres mens Saltdalselva er islagt helst i februar måned neste år.

Med dette søker vi om hjelp/ bidrag / tilskudd på

kr. 14.000,- eller høyere sum som kan avses/ avgis til formålet;

for å kunne igangsette en snarlig reparasjon.

Denne brua som nevnt, nå avstengt, har gjennom tidene vært flittig benyttet av dalens meget

proffe fluefiskere, øvrige hobbyfiskere, turmennesker, barnehager, m. flere, og tilhører i høyeste grad fritids- og tur stier rundt Saltdalselva.

Det er av stor allmenn interesse og beholde broen i videre forsvarlig og gangbar stand, som en fortsatt del av Saltdalsbygda friluftsliv og kultur rundt Dronningen i nord.

Vi håper på Deres positive støtte.

Med vennlig hilsen

for

Os & Børå Grunneierlag.

Bjørnar Holstad.

 Budsjett Børå Bru pr. 29.06.2016

**Kostnadsramme prosjekt inkl. mva. kr. 321.050,00**

Kostnader fordelt BRU WIRER m. frakt fra Tr.heim kr. 19.300,00

Entprenør kostnad i hht. tilbud vedlagt. kr. 291.250,00

Uforutsette kostnader; Strekkfisker mv. kr. 10.500,00

kr. 321.050,00 kr. 321.050.00

Tilskudd Os & Børå Grunneierlag. Os.8250 Rognan. kr. 50.000,00 + frakt av wirer fra Tr.heim

Norsk Kulturminnefond **n**tilsagn kr. 30.000,00

Lia Langvad Grunneierlag 10% av kostnad max. ……. kr. 30.000,00

Nordland Fylkeskommune v/Kultur Miljø Folkehelse kr. 35.000,00

Saltdal Kommune v/ ordfører /formannskap kr. 33.300,00

**Tilsagn akkm. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kr. 178.300,00**

**Akkm. sum rest:**…………………...…………………………………………………………………………… **kr. 142.050,00**

**Søknad om bidrag sendt som følger. Status pr. 29.06.2016**

Norsk Kulturminnefond. Røros. 7374 Røros. Sikkring-stønad. tilsagn

Os & Børå Grunneierlag, 8250 Rognan. Tilskudd + frakter. tilsagn

Sundby Grunneierlag. Sundby, 8250 Rognan. Søknad om bidrag.

Lien & Langvad Grunneierlag. Lien. 8250 Rognan Søknad om bidrag. tilsagn

Næstby Grunneierlag. Næstby, 8250 Rognan. Søknad om bidrag.

Saltdal Elveierlag v/ Styret. 8250 Rognan. Søknad om bidrag.

Saltdal Kommune v/ ordfører /formannskap. 8250 Rognan Søknad om bidrag. tilsagn.

Nordlands Fylkeskommune:

 Fylkesråd for kultur, miljø og folkehelse Søknad om bidrag. tilsagn

 Fylkesrådgiver Friluftsliv. Søknad om bidrag.

Rognan.Rusånes Fabrikker AS. Saltdalshytta .8255 Røkland. Søknad om bidrag.

NEXANS Norway AS. 8250 Rognan. Søknad om bidrag. **vil støtte prosjektet.**

Dragefossen Kraftanlegg AS. 8250 Rognan. Søknad om bidrag. ”utenfor det vi kan støtte”

Statskog SF 8200 Fauske Søkn. om bidr: ikke ledige midler til omsøkte tiltak

PK Strøm AS. 8250 Rognan. Søknad om bidrag.

Oversikt finansiering Børå bru.

Os & Børå Grunneierlag./ bh 290616

Til Informasjon

Bru wirer er ankommet Saltdal.